Official Journal L 150 , 01/07/1995 P. 0018 - 0021



Ir-Regolament tal-Kummissjoni (KE) Nru 1563/95 tat-30 ta’ Ġunju 1995 li jemenda r-Regolamenti (KEE) Nru 388/92 u (KEE) Nru 1727/92 li jistabbilixxi regoli dettaljati għall-implimentazzjoni ta’ l-arranġamenti speċifiċi għall-provvista ta’ prodotti taċ-ċereali lid-dipartimenti barranin Franċiż (DBF) u lil Azores u Madeira respettivament u li jistabbilixxi l-bilanċi rilevanti previsti ta’ provvisti IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 3763/91 tas-16 ta’ Diċembru 1991 li jdaħħal miżuri speċifiċi rigward ċerti prodotti agrikoli għall-benefiċċju tad-dipartimenti barranin Franċiżi [1], kif l-aħħar emendat bir-Regolament (KE) Nru 3290/94 [2], u partikolarment l-Artikolu 2(6) tieghu, Wara li kkunsidrat ir-Regolament tal-Kunsill (KEE) Nru 1600/92 tal-15 ta’ Ġunju 1992 li jirrigwarda miżuri speċifiċi għall-Azores u l-Madeira li għandhom x’jaqsmu ma’ ċerti prodotti agrikoli [3], kif l-aħħar emendat bir-Regolament (KE) Nru 3290/94, u partikolarment l-Artikolu 10 tiegħu, Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 dwar l-organizzazzjoni komuni tas-suq fiċ-ċereali [4], kif l-aħħar emendat bl-Att ta’ Adeżjoni ta’ l-Awstrija, il-Finlandja u l-Isvezja u bir-Regolament (KE) Nru 3290/94 (2), u partikolarment l-Artikolu 10(4) tiegħu, Billi l-implimentazzjoni tal-Ftehim Uruguay Round fuq l-Agrikoltura juri l-bżonn għal tibdiliet sostanzjali fl-arranġamenti ta’ l-importazzjoni; billi r-Regolament tal-Kummissjoni (KEE) Nru 388/92 [5], kif l-aħħar emendat bir-Regolament (KE) Nru 3101/94 [6], flimkien mar-Regolament tal-Kummissjoni (KEE) Nru 1727/92 [7], kif l-aħħar emendat bir-Regolament (KEE) Nru 2426/94 [8], għandhom għalhekk jiġu adattati għal dan l-iskop; Billi l-bilanċ previst tal-provvista ta’ prodotti taċ-ċereali għall-Azores u l-Madeira, stabbilit bir-Regolament (KEE) Nru 1727/92, jippermetti li kwantitajiet stabbiliti għal ċerti prodotti jkunu mibdula ma’ oħrajn; billi, sabiex jintlaħqu l-ħtiġijiet ta’ l-Azores, instab li hu meħtieġ isiru tibdiliet għal dak il-bilanċ previst ta’ provvista; billi, fuq talba mill-awtoritajiet Portugiżi u għall-iskop ta’ simplifikazzjoni, it-termini ta’ żmien għas-sottomissjoni ta’ applikazzjonijiet għal liċenzi u ċertifikati għandhom ukoll jiġu magħmula konformi; Billi l-miżuri previsti f’dan ir-Regolament huma skond l-opinjoni tal-Kumitat ta’ Ġestjoni għaċ-Ċereali, ADOTTAT DAN IR-REGOLAMENT: Artikolu 1 Ir-Regolament (KEE) Nru 388/92 huwa emendat kif ġej: 1. L-Artikolu 1(1) jinbidel b’dan li ġej: "1. (ma tikkonċernax il-verżjoni Ngliża)’;" 2. L-Artikolu 6 jinbidel b’dan li ġej: "‘L-Artikolu 6 L-għajnuna għall-provvista għandha tkun aġġustata: (a) fil-każ tal-prodotti taċ-ċereali kollha msemmija fl-Anness minbarra l-qamħirrum, qamħ sorghum, malt u dqiq tal-qamħ komuni, għall-perjodu minn Awissu sa Mejju ta’ l-istess sena tas-suq, biż-żieda kull xahar fil-prezz ta’ intervent iffissat għal dik is-sena tas-suq għaċ-ċereali in kwistjoni, moltiplikat bin-numru ta’ xhur li jkunu għaddew mix-xahar li fih intalab iċ-ċertifikat ta’ l-għajnuna u x-xahar li fih kull kwantità ġiet debitata kontra ċ-ċertifikat. L-ewwel aġġustament għandu jsir fl-ewwel ġurnata tax-xahar kalendarju wara l-ġurnata li fiha ġiet mibgħuta l-applikazzjoni għaċ-ċertifikat; (b) fil-każ tal-qamħirrum u qamħ sorghum, għall-perjodu min-Novembru ta’ sena waħda tas-suq sa Awissu tas-sena tas-suq ta’ wara, biż-żieda kull xahar fil-prezz ta’ intervent iffissat għas-sena tas-suq ta’ qabel għac-ċereali in kwistjoni, moltiplikat bin-numru ta’ xhur li jkunu għaddew bejn ix-xahar li fih intalab iċ-ċertifikat għall-għajnuna u x-xahar li fih kull kwantità ġiet debitata kontra ċ-ċertifikat. L-ewwel aġġustament għandu jsir fl-ewwel ġurnata tax-xahar kalendarju wara l-ġurnata li fiha ġiet mibgħuta l-applikazzjoni għaċ-ċertifikat; (ċ) fil-każ tal-malt u d-dqiq tal-qamħ durum, għall-perjodu minn Awissu sa Mejju ta’ l-istess sena tas-suq, biż-żieda kull xahar fil-prezz ta’ intervent iffissat għal dik is-sena tas-suq, moltiplikat minn naħa waħda bin-numru ta’ xhur li jkunu għaddew bejn ix-xahar li fih intalab iċ-ċertifikat għall-għajnuna u x-xahar li fih kull kwantità ġiet debitata kontra ċ-ċertifikat u, min-naħa l-oħra, bil-koeffiċjenti ta’ proċessar 1,3 u1,5 għall-qamħ u d-dqiq tal-qamħ durum rispettivament. L-ewwel aġġustament għandu jsir fl-ewwel ġurnata tax-xahar kalendarju wara l-ġurnata li fiha ġiet mibgħuta l-applikazzjoni għaċ-ċertifikat; (d) fil-każ tal-prodotti kollha bl-eċċezzjoni tal-qamħirrum u tal-qamħ sorghum, fejn iż-żmien tal-validità taċ-ċertifikat għall-għajnuna jestendi lil hinn mit-tmiem tas-sena tas-suq u għall-provvisti kollha addebitati kontra ċ-ċertifikat ta’ matul is-sena tas-suq il-ġdida, hekk kif ġej: l-għajnuna għandha titnaqqas b’ammont ugwali għad-differenza bejn il-prezzijiet ta’ intervent, mhux inklużi żidiet ta’ kull xahar, għas-sena tas-suq ta’ qabel u dik ġdida u b’ammont ugwali għaż-żieda ta’ kull xahar għas-sena tas-suq il-ġdida, moltiplikat bin-numru ta’ xhur minn Awissu inkluż sax-xahar li fih ġiet mibgħuta l-applikazzjoni għaċ-ċertifikat; (e) fil-każ tal-qamħirrum u qamħ sorghum, fejn iż-żmien ta’ validità taċ-ċertifikat għall-għajnuna jestendi lil hinn mill-aħħar ta’ Settembru, għall-fornituri kollha addebitati kontra ċ-ċertifikat mill-1 ta’ Novembru, hekk kif ġej: l-għajnuna għandha titnaqqas b’ammont ugwali għad-differenza bejn il-prezzijiet ta’ intervent, mhux inklużi żidiet ta’ kull xahar, għas-sena tas-suq ta’ qabel u dik ġdida u b’ammont ugwali għaż-żieda ta’ kull xahar għas-sena tas-suq kurrenti, moltiplikat bin-numru ta’ xhur minn Novembru inkluż sax-xahar li fih ġiet mibgħuta l-applikazzjoni għall-għajnuna; Madankollu, l-aġġustamenti previsti f’(d) u (e) ma japplikawx fejn l-operatur jagħti provi għas-sodisfazzjon ta’ l-awtoritajiet kompetenti fir-reġjun tad-destinazzjoni li: - fornituri ta’ prodotti minbarra qamħirrum u qamħ sorghum preżentati għall-addebitament kontra ċ-ċertifikat għall-għajnuna kienu mibgħuta qabel l-1 ta’Lulju u, - fil-każ tal-qamħirrum u qamħ sorghum, fornituri ta’ prodotti preżentati għall-addebitament kontra ċ-ċertifikat għall-għajnuna kienu mibgħuta qabel l-1 ta’ Ottubru. Dawn il-provi għandhom ikunu kostitwiti bil-polza tat-tagħbija jew xi dokument tat-trasport ieħor li jipprovdi garanziji suffiċjenti u li huma debitament stabbiliti fil-ħin tad-dispaċċ.’" Artikolu 2 Ir-Regolament (KEE) Nru 1727/92 huwa emendat kif ġej: 1. L-Artikolu 1(1) huwa mibdul b’dan li ġej: "1. (ma tikkonċernax il-verżjoni Ingliża)’;" 2. L-Artikolu 4(1) huwa mibdul b’dan li ġej: "1. Applikazzjonijiet għal liċenzi u ċertifikati għandhom jintbaghtu lill-awtorità kompetenti tul l-ewwel ħamest ijiem ta’ xogħol ta’ kull xahar. Applikazzjonijiet għal liċenzi jew ċertifikati jkunu aċċettabbli biss jekk: (a) ma jaqb\ux il-kwantità massima disponibbli meta jintefg]u (b) qabel għeluq iż-żmien preskritt għas-sottomissjoni ta’ applikazzjonijiet għal liċenzi u ċertifikati, tkun inġiebet prova li l-parti konċernata tkun għamlet garanzija ta’ ECU 23 għal kull tunnellata.’;" 3. L-Artikolu 6 huwa mibdul b’dan li ġej: "‘L-Artikolu 6 L-għajnuna għall-provvista għandha tkun aġġustata: (a) fil-każ tal-prodotti taċ-ċereali kollha msemmija fl-Anness minbarra l-qamħirrum, il-qamħ sorghum, malt u dqiq tal-qamħ komuni, għall-perjodu minn Awissu sa Mejju ta’ l-istess sena tas-suq, biż-żieda ta’ kull xahar applikabli għall-prezz ta’ intervent iffissat għal dik is-sena tas-suq għaċ-ċereali in kwistjoni, moltiplikata bin-numru ta’ xhur li jkunu għaddew mix-xahar li fih intalab iċ-ċertifikat għall-għajnuna u x-xahar li fih kull kwantità ġiet addebitata kontra ċ-ċertifikat. L-ewwel aġġustament għandu jsir fl-ewwel ġurnata tax-xahar kalendarju wara l-ġurnata li fiha ġiet sottomessa l-applikazzjoni għaċ-ċertifikat; (b) fil-każ ta’ qamħirrum u qamħ sorghum, għall-perjodu minn Novembru ta’ sena waħda tas-suq sa Awissu tas-sena tas-suq ta’ wara, biż-żieda ta’ kull xahar applikabli għall-prezz ta’ intervent iffissat għas-sena tas-suq ta’ qabel għaċ-ċereali in kwistjoni, moltiplikata bin-numru ta’ xhur li jkunu għaddew bejn ix-xahar li fih intalab iċ-ċertifikat għall-għajnuna u x-xahar li fih kull kwantità ġiet addebitata kontra ċ-ċertifikat.. L-ewwel aġġustament għandu jsir fl-ewwel ġurnata tax-xahar kalendarju wara l-ġurnata li fiha ġiet sottomessa l-applikazzjoni għaċ-ċertifikat; (ċ) fil-każ ta’ malt u durum wheat meal, għall-perjodu minn Awissu sa Mejju ta’ l-istess sena tas-suq biż-żieda ta’ kull xahar applikabli għall-prezz ta’ intervent iffissat għal dik is-sena tas-suq, moltiplikata minn naħa waħda bin-numru ta’ xhur li jkunu għaddew mix-xahar li fih intalab iċ-ċertifikat għall-għajnuna u x-xahar li fih kull kwantità ġiet addebitata kontra ċ-ċertifikat u minn naħa l-oħra bil-koeffiċjenti ta’ proċessar 1,3 u1,5 għall-malt u durum wheat meal rispettivament. L-ewwel aġġustament għandu jsir fl-ewwel ġurnata tax-xahar kalendarju wara l-ġurnata li fiha ġiet sottomessa l-applikazzjoni għaċ-ċertifikat; (d) fil-każ tal-prodotti kollha bl-eċċezzjoni tal-qamħirrum u l-qamħ sorghum, meta ż-żmien tal-validità taċ-ċertifikat għall-għajnuna jestendi lil hinn mill-aħħar tas-sena tas-suq u għall-provvisti kollha addebitati kontra ċ-ċertifikat tul is-sena tas-suq ġdida, kif ġej: l-għajnuna għandha titnaqqas b’ammont ugwali għad-differenza bejn il-prezzijiet ta’ intervent, mhux inklużi żidiet ta’ kull xahar, tas-sena tas-suq ta’ qabel u dik ġdida u b’ammont ugwali għaż-żieda ta’ kull xahar għas-sena tas-suq ġdida, moltiplikata bin-numru ta’ xhur minn Awissu inkluż sax-xahar li fih ġiet mibgħuta l-applikazzjoni għaċ-ċertifikat; (e) fil-każ tal-qamħirrum u qamħ sorghum, meta ż-żmien tal-validità taċ-ċertifikat għall-għajnuna jestendi lil hinn mill-aħħar ta’ Settembru, għall-provvisti kollha addebitati kontra ċ-ċertifikat mill-1 ta’ Novembru, kif ġej: l-għajnuna għandha titnaqqas b’ammont ugwali għad-differenza bejn il-prezzijiet ta’ intervent, mhux inklużi żidiet ta’ kull xahar, għas-sena tas-suq ta’ qabel u dik ġdida u b’ammont ugwali għaż-żieda ta’ kull xahar għas-sena tas-suq kurrenti, moltiplikata bin-numru ta’ xhur minn Novembru inkluż sax-xahar li fih ġiet sottomessa l-applikazzjoni għall-għajnuna. Madankollu, l-aġġustamenti previsti f’(d) u (e) m’għandhomx japplikaw meta l-operatur jagħti prova għas-soddisfazzjon ta’ l-awtoritajiet kompetenti fir-reġjun tad-destinazzjoni li: - fornituri ta’ prodotti minbarra qamħirrum u qamħ sorghum preżentati għall-addebitament kontra ċ-ċertifikat għall-għajnuna kienu ntbgħatu qabel l-1 ta’ Lulju u, - fil-każ ta’ qamħirrum u qamħ sorghum, provvisti ta’ prodotti preżentati għall-addebitament kontra ċ-ċertifikat għall-għajnuna kienu ntbgħatu qabel l-1 ta’Ottubru. Dawn il-provi għandhom ikunu kostitwiti bil-polza ta’ tagħbija jew xi dokument tat-trasport ieħor li jipprovdi garanziji suffiċjenti u li jkunu debitament magħmula fil-ħin tad-dispaċċ.’" 4. L-Anness jinbidel bl-Anness ma’ dan. Artikolu 3 Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Madankollu, il-punti 1 u 2 ta’ l-Artikolu 1 u l-punti 1 u 3 ta’ l-Artikolu 2 għandhom japplikaw mill-1 ta’ Lulju 1995. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, it-30 ta’ Ġunju1995. Għall-Kummissjoni Franz Fischler Membru tal-Kummissjoni [1] ĠU L 356, ta’ l-24.12.1991, p. 1. [2] ĠU L 349, tal-31.12.1994, p. 105. [3] ĠU L 173, tas-27.6.1992, p. 1. [4] ĠU L 181, ta’ l-1.7.1992, p. 21. [5] ĠU L 43, tad-19.2.1992, p. 16. [6] ĠU L 328, ta’ l-20.12.1994, p. 16. [7] ĠU L 179, ta’ l-1.7.1992, p. 101. [8] ĠU L 259, tas-7.10.1994, p. 4. -------------------------------------------------- L-ANNESS " L-ANNESS Bilanċ ta’ provvisti ta’ ċereali għall-Azores u l-Madeira għas-sena tas-suq 1994/1995 (tunnellati metriċi) | Prodott | Azores | Madeira | Qamħ komuni biex isir il-ħobż | 34000 | 23000 | Qamħ għall-ikel | 500 | 2000 | Barley | 36000 | 7000 | Qamħ durum | 500 | 7000 | Qamħirrum | 78000 | 35000 | Xgħir | 1000 | 2200 | Total | 150000 | 76200 | " --------------------------------------------------